
Έρευνα της Povaddo

Η γνώμη των Ευρωπαίων πολιτών για το παράνομο εμπόριο και τη φορολόγηση των προϊόντων καπνού και νικοτίνης

· Το 65% των καπνιστών στην Ευρωπαϊκή Ένωση πιστεύουν ότι οι φορείς λήψης αποφάσεων στην Ε.Ε. δεν λαμβάνουν υπόψη τον αντίκτυπο στους καπνιστές κατά τη θέσπιση κανόνων για τον καπνό και τα προϊόντα που περιέχουν νικοτίνη.


· Το 66% του γενικού πληθυσμού των ενηλίκων στην Ευρώπη συμφωνεί ότι Οργανισμοί όπως η Ε.Ε. και ο Π.Ο.Υ. θα πρέπει να επικεντρωθούν περισσότερο στη μείωση των επιβλαβών συνεπειών προτρέποντας τους καπνιστές να χρησιμοποιούν λιγότερο επιβλαβή προϊόντα, αντί να προσπαθούν να σταματήσουν εντελώς τη χρήση καπνού.

Ασπρόπυργος, 18 Απριλίου 2024

Τα αποτελέσματα της νέας έρευνας που δημοσιεύτηκε στις 15 Απριλίου στο Παρίσι από την Povaddo αποκαλύπτουν ότι είναι γενικά παραδεκτό μεταξύ των Ευρωπαίων ότι τα υποκατάστατα καπνού, όπως τα ηλεκτρονικά τσιγάρα και ο θερμαινόμενος καπνός, αποτελούν εύλογες εναλλακτικές λύσεις για τα τσιγάρα και ότι η Ε.Ε. θα πρέπει να εξετάσει προσεκτικά τις ανεπιθύμητες συνέπειες οποιασδήποτε φορολογικής πολιτικής που εφαρμόζεται σε αυτά. Δύο τρίτα (66%)  των ενηλίκων που συμμετείχαν στην έρευνα στην Ευρώπη πιστεύουν ότι οι καπνιστές μπορούν να ενθαρρυνθούν να υιοθετήσουν επιστημονικά τεκμηριωμένες εναλλακτικές λύσεις φορολογώντας τα προϊόντα αυτά χαμηλότερα από τα τσιγάρα, αλλά και πάλι αρκετά υψηλά ώστε να αποθαρρύνουν τη χρήση από νέους ή μη καπνιστές.

Η έρευνα, που διενεργήθηκε από την ανεξάρτητη εταιρεία δημοσκοπήσεων Povaddo για λογαριασμό της Philip Morris International (PMI) και στην οποία συμμετείχαν περισσότεροι από 14.000 ενήλικες σε 13 κράτη μέλη της Ε.Ε. και την Ουκρανία δείχνει πως οι Ευρωπαίοι έχουν ισχυρές πεποιθήσεις σχετικά με τον τρόπο αντιμετώπισης αυτών των προϊόντων από τις κυβερνήσεις, τόσο σε εθνικό επίπεδο όσο και σε επίπεδο Ε.Ε. συνολικά:

· Οι ενήλικοι καπνιστές θα πρέπει να ενημερώνονται βάσει ακριβών, επιστημονικά τεκμηριωμένων πληροφοριών ότι τα υποκατάστατα καπνού είναι λιγότερο επικίνδυνα σε σχέση με τη συνέχιση του καπνίσματος, ακόμα και αν αυτές οι εναλλακτικές λύσεις δεν είναι εντελώς ακίνδυνες (69%).
· Οι κυβερνήσεις μπορούν να συνεισφέρουν στη βελτίωση της δημόσιας υγείας υιοθετώντας πολιτικές που ενθαρρύνουν τους ενήλικους καπνιστές που δεν είναι διατεθειμένοι να σταματήσουν εντελώς το κάπνισμα να υιοθετήσουν καινοτόμα υποκατάστατα καπνού, τα οποία είναι ενδεχομένως λιγότερο επιβλαβή σε σχέση με τη συνέχιση του καπνίσματος τσιγάρων (67%).
· Η Ε.Ε. θα πρέπει να αφιερώσει χρόνο και πόρους για την εξάλειψη του καπνίσματος ενθαρρύνοντας όλους τους καπνιστές είτε να σταματήσουν εντελώς το κάπνισμα είτε να υιοθετήσουν μια επιστημονικά τεκμηριωμένη και λιγότερο επικίνδυνη εναλλακτική λύση (67%).

«Τα αποτελέσματα αυτής της έρευνας υποδεικνύουν ότι υπάρχει χάσμα μεταξύ των φορέων χάραξης πολιτικής και των πολιτών που κυβερνούν και εκπροσωπούν όσον αφορά την πολιτική για τον καπνό», δήλωσε ο Πρόεδρος της Povaddo, William Stewart. «Η πολιτική προσέγγιση της Ε.Ε. φαίνεται να επικεντρώνεται περισσότερο σε έναν μη ρεαλιστικό στόχο, την πλήρη εξάλειψη της χρήσης νικοτίνης, ενώ η πλειοψηφία του κοινού είναι δεκτική στην πιο πραγματιστική προσέγγιση της μείωσης των επιβλαβών συνεπειών του καπνίσματος και της ενθάρρυνσης των καπνιστών να χρησιμοποιούν λιγότερο επιβλαβή προϊόντα που περιέχουν νικοτίνη.»

Επιπλέον, η έρευνα δείχνει ότι οι έξι στους δέκα (60%) πιστεύουν ότι η χώρα τους αντιμετωπίζει πρόβλημα με το παράνομο εμπόριο καπνού και προϊόντων που περιέχουν νικοτίνη, αν και μόνο το 6% των ερωτηθέντων γνώριζαν ότι το 2022 χάθηκαν φορολογικά έσοδα ύψους μεταξύ 10 δις Ευρώ και 15 δις Ευρώ λόγω του παράνομου εμπορίου.  

Οι επιπτώσεις του παράνομου εμπορίου καπνού και προϊόντων που περιέχουν νικοτίνη είναι σε μεγάλο βαθμό αντιληπτές και κατανοητές, ακόμη και αν το μέγεθος του ζητήματος υποτιμάται:

· Το 74% των ερωτηθέντων συμφωνεί ότι η απαγόρευση ορισμένων προϊόντων καπνού και νικοτίνης δεν θα οδηγήσει ουσιαστικά σε μείωση της κατανάλωσης.  Αντ’ αυτού, οι καταναλωτές θα αναζητήσουν αυτά τα προϊόντα στη «μαύρη» αγορά.
· Το 65% των ερωτηθέντων συμφωνεί ότι το παράνομο εμπόριο καπνού και προϊόντων που περιέχουν νικοτίνη υπονομεύει τις προσπάθειες μείωσης των ποσοστών καπνίσματος.
· Το 73% των ερωτηθέντων συμφωνεί ότι το παράνομο εμπόριο καπνού και προϊόντων που περιέχουν νικοτίνη μπορεί να έχει σοβαρές αρνητικές συνέπειες στην ασφάλεια και τη δημόσια υγεία στις αντίστοιχες χώρες.

«Σε τελική ανάλυση, το παράνομο εμπόριο καπνού και προϊόντων νικοτίνης θεωρείται πρόβλημα σε ολόκληρη την Ευρώπη και οι πολίτες γνωρίζουν τις αρνητικές συνέπειες που απορρέουν από αυτό το πρόβλημα», σύμφωνα με τον κ. Stewart. «Υπάρχει μια αρκετά σαφής εντολή από την κοινή γνώμη προς τις κυβερνήσεις να λαμβάνουν υπόψη το παράνομο εμπόριο κατά τη λήψη αποφάσεων σχετικά με τον τρόπο ρύθμισης και φορολόγησης αυτών των προϊόντων, ενώ υπάρχουν πολλοί που δεν αισθάνονται ότι συμβαίνει αυτό.»   

Ο Γιώργος Μαργώνης, Πρόεδρος & Διευθύνων Σύμβουλος της Παπαστράτος, δήλωσε: «Παρακολουθούμε με ενδιαφέρον τα ευρήματα της έρευνας της Povaddo. Η ανάγκη των πολιτών, καπνιστών και μη, σε εθνικό και ευρωπαϊκό επίπεδο, για εφαρμογή ρεαλιστικών πολιτικών περιορισμού του τσιγάρου και έγκυρης ενημέρωσης για τα νέα, εναλλακτικά προϊόντα είναι σαφής. Για την Παπαστράτος, η μείωση της βλάβης από το κάπνισμα αποτελεί στρατηγικό πυλώνα υπεύθυνης λειτουργίας και βιώσιμης ανάπτυξης. Αναγνωρίζουμε ότι το ελληνικό ρυθμιστικό πλαίσιο για τα προϊόντα νικοτίνης είναι αυστηρό αλλά ρεαλιστικό. Δεν είναι τυχαίο ότι η Ελλάδα αποτελεί παγκόσμιο case-study αναγνώρισης της καινοτομίας στα μη καιόμενα προϊόντα ως εναλλακτικές δυνητικά μειωμένου κινδύνου, συμπληρωματικά στην πρόληψη και διακοπή του καπνίσματος, που παραμένουν οι βασικές στρατηγικές δημόσιας υγείας. Αξιοποιώντας τα δεδομένα της ενδελεχούς επιστημονικής έρευνας και με εμπιστοσύνη στην αποτελεσματικότητα των πολιτικών μείωσης της βλάβης, η Παπαστράτος συνεχίζει με διαφάνεια και υπευθυνότητα να παράγει τα καινοτόμα εναλλακτικά προϊόντα της στην Ελλάδα και να τα εξάγει σε όλο τον κόσμο.»

-ΤΕΛΟΣ-
Μεθοδολογία έρευνας

Η Philip Morris International  ανέθεσε στην Povaddo τη διεξαγωγή της έρευνας στις ακόλουθες χώρες:  Βέλγιο, Βουλγαρία, Κροατία, Τσεχική Δημοκρατία, Γαλλία, Ελλάδα, Ιταλία, Λιθουανία, Πολωνία, Πορτογαλία, Ρουμανία, Σλοβακία, Ισπανία και Ουκρανία. Συνολικά πραγματοποιήθηκαν 14.119 συνεντεύξεις στις οποίες συμμετείχαν ενήλικες από τον γενικό πληθυσμό (περίπου 1.000 ανά χώρα) από τις 29 Δεκεμβρίου 2023 έως τις 31 Ιανουαρίου 2024. Τα δεδομένα σταθμίστηκαν σε επίπεδο χώρας ανά ηλικία, φύλο και κατανάλωση προϊόντων καπνού/νικοτίνης, έτσι ώστε να απεικονίζουν τις εθνικές στατιστικές πληθυσμού.Η έρευνα έχει συνολικό περιθώριο σφάλματος +/- 1% με βαθμό εμπιστοσύνης 95%. Τα αποτελέσματα είναι διαθέσιμα τόσο σε συνολικό επίπεδο (14 χώρες) όσο και σε επίπεδο μεμονωμένης χώρας.  Τα αποτελέσματα σε επίπεδο χώρας έχουν περιθώριο σφάλματος +/- 3% με βαθμό εμπιστοσύνης 95%.  

Σχετικά με την ΠΑΠΑΣΤΡΑΤΟΣ  

H Παπαστράτος, θυγατρική εταιρεία της Philip Morris International (PMI), κατέχει ηγετική θέση στην παραγωγή και εμπορία προϊόντων χωρίς καύση και τσιγάρων στην Ελλάδα εδώ και εννέα δεκαετίες. Η εταιρική πορεία της Παπαστράτος είναι άρρηκτα συνδεδεμένη με την εξέλιξη της βιομηχανίας, την οικονομική ανάπτυξη της χώρας, αλλά και την προσφορά στην κοινωνία. Το 2017, η εταιρεία γύρισε σελίδα στην ιστορία της και, με μια σημαντική επένδυση ύψους 300 εκατ. ευρώ, μετέτρεψε το εργοστάσιό της στον Ασπρόπυργο σε μονάδα αποκλειστικής παραγωγής θερμαινόμενων ράβδων καπνού για το IQOS, το πρώτο καινοτόμο προϊόν της PMI δυνητικά μειωμένου κινδύνου σε σχέση με το τσιγάρο. Τον Ιούλιο του 2020 ο Αμερικανικός Οργανισμός Τροφίμων και Φαρμάκων (FDA) αδειοδότησε το IQOS ως προϊόν διαφοροποιημένου κινδύνου, κατάλληλο για την προαγωγή της δημόσιας υγείας. Η νέα αυτή τεχνολογία είναι διαθέσιμη σε 84 χώρες, την έχουν επιλέξει περίπου 28,6 εκατ. ενήλικοι καπνιστές σε όλο τον κόσμο και περισσότεροι από 500.000 στην Ελλάδα. Τον Ιούνιο του 2021, στην επέτειο των 90 χρόνων λειτουργίας της Παπαστράτος, η εταιρεία ανακοίνωσε τη στρατηγική της για τη Βιώσιμη Ανάπτυξη για την επόμενη πενταετία. Ταυτόχρονα, ανακοίνωσε και νέα μεγάλη επένδυση στο εργοστάσιό της στον Ασπρόπυργο, η οποία ξεπέρασε τα 200 εκατ. ευρώ. Τον Φεβρουάριο του 2023, η Παπαστράτος ανακοίνωσε νέα, μεγάλη επένδυση ύψους 200 εκατ. ευρώ, η οποία οδήγησε στη δημιουργία 300 νέων θέσεων εργασίας και ενίσχυσε το εξαγωγικό έργο της εταιρείας, φτάνοντας σε ετήσια αξία εξαγωγών 300 εκατ. ευρώ. Με επενδύσεις που από το 2017 έχουν ξεπεράσει τα 700 εκατ. ευρώ, η Παπαστράτος δημιουργεί αξία, τόσο για την εταιρεία, τους ανθρώπους της όσο και για το περιβάλλον και την κοινωνία. Το εκτεταμένο πρόγραμμα Κοινωνικής Ευθύνης, οι επανειλημμένες βραβεύσεις ως Best Work Place και Top Employer και η πιστοποίησή της ως η πρώτη εταιρεία στην Ελλάδα με Equal Salary και ως η πρώτη “Smoke-Free” εταιρεία στην Ελλάδα αποδεικνύουν ότι η στρατηγική Βιώσιμης Ανάπτυξης βρίσκεται στο επίκεντρο της επιχειρηματικής δράσης της Παπαστράτος. Περισσότερες πληροφορίες για τις δράσεις της εταιρείας μπορείτε να δείτε στο www.papastratosmazi.gr. 

Για επικοινωνία με την εταιρεία: Κατερίνα Χατζοπούλου, Διευθύντρια Επικοινωνίας και Δημοσίων Σχέσεων, Παπαστράτος, τηλ. 210 419 3000 Katerina.Chatzopoulou@pmi.com,  Άκης Κελέσης, Account Director αία relate, τηλ. 210 7418935, kelesis@aea.gr

Σχετικά με τη PHILIP MORRIS INTERNATIONAL 
Η Philip Morris International (PMI) είναι μια κορυφαία διεθνής εταιρεία παραγωγής προϊόντων καπνού που εργάζεται για να δημιουργήσει ένα μέλλον χωρίς τσιγάρο, εξελίσσοντας το χαρτοφυλάκιό της μακροπρόθεσμα, ώστε να περιλαμβάνει προϊόντα εκτός του κλάδου του καπνού και της νικοτίνης. Το τρέχον προϊοντικό χαρτοφυλάκιο της εταιρείας αποτελείται κυρίως από τσιγάρα και εναλλακτικά προϊόντα καπνού. Από το 2008, η PMI έχει επενδύσει 12,5 δισεκατομμύρια δολάρια για την ανάπτυξη, την επιστημονική τεκμηρίωση και την εισαγωγή στην αγορά καινοτόμων προϊόντων για ενήλικες καπνιστές που διαφορετικά θα συνέχιζαν να καπνίζουν, με στόχο να σταματήσει εντελώς η πώληση τσιγάρων. Η επίτευξη αυτού του στόχου προϋποθέτει την ύπαρξη κριτηρίων επιστημονικής αξιολόγησης παγκόσμιας κλάσης, ιδίως στους τομείς της προκλινικής τοξικολογίας, της κλινικής και συμπεριφορικής έρευνας, καθώς και των μελετών μετά τη διάθεση στην αγορά. Το 2022, η PMI εξαγόρασε τη Swedish Match – ηγέτιδα δύναμη στον κλάδο της χορήγησης νικοτίνης από το στόμα – δημιουργώντας έναν παγκόσμιο πρωταθλητή στο χώρο των μη καιόμενων προϊόντων με επικεφαλής τα brands της εταιρείας IQOS και ZYN. Ο Οργανισμός Τροφίμων και Φαρμάκων των ΗΠΑ (FDA) έχει αδειοδοτήσει τις συσκευές και τα αναλώσιμα IQOS Platform 1 της PMI και το General snus της Swedish Match ως Προϊόντα Καπνού Διαφοροποιημένου Κινδύνου. Μέχρι τις 31 Δεκεμβρίου 2023, τα εναλλακτικά προϊόντα καπνού και νικοτίνης χωρίς καύση της PMI ήταν διαθέσιμα προς πώληση σε 84 αγορές και η PMI εκτιμά ότι περίπου 28,6 εκατομμύρια ενήλικες σε όλο τον κόσμο έχουν, ήδη, υιοθετήσει το IQOS και έχουν διακόψει το κάπνισμα. Τα εναλλακτικά προϊόντα καπνού αντιπροσωπεύουν περίπου το 37% των συνολικών καθαρών εσόδων της PMI για ολόκληρο το 2023. Έχοντας ισχυρά θεμέλια και σημαντική εξειδίκευση στις βιοεπιστήμες, η PMI ανακοίνωσε τον Φεβρουάριο του 2021 τη φιλοδοξία της να επεκταθεί στους τομείς της ευεξίας και της υγείας και, μέσω της θυγατρικής της Vectura Fertin Pharma, στοχεύει στο να βελτιώσει την ποιότητα ζωής, μέσω της παροχής υπηρεσιών υγείας υψηλού επιπέδου. Για περισσότερες πληροφορίες, παρακαλούμε επισκεφθείτε: https://www.pmi.com/και https://www.pmiscience.com/en/

